न्यूयॉर्कः पोलंडाच्या इगा स्वातेकान ट्युनिशियाच्या ओंस जेबुराक 6-2, 7-6 अशें हारोवन अमेरिकन ओपन टॅनीस सर्तींत बायलांचे एकोडींत वस्तादपण मेळयलें. आर्थल ऍश स्टेडियमार जाल्ले फायनींत पयले खेफ स्वातेकान यूएस ओपन किताब मेळयलो. ताच्या कारकिर्दींतलें हें तिसरें ग्रँड स्लॅम आसा. हाचे पयलीं ताणे फ्रेंच ओपनात वस्तादपण मेळयल्लें.
 स्वातेकान खेळाची सुरवात चॅम्पियना भशेन केली आनी पयलो सेट 6-2 अशे सहज जिखलो. दुसऱ्या सेटांत ओंसान ताका आव्हान दिलें. मात ताका स्वातेकाचेर मात करपाक जमलें ना. 7-6 असो हो सेट जिखून स्वातेकान करंड आपल्या नांवार केलो.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 